
II. 

Propaganda catolica a Iesuitilor poloni in Moldova. 



Intr'un act de sigur autentic, - si titulatura lui Alexandru-Voda de Domn si prin 
mila Sultanului turcesc si a Vizirilor se mai intalneste si la Mihnea-Voda, care, intr'o 
scrisoare către Braşoveni, isi zice: "si cu norocul Domnului nostru, cinstitului împărat" -, 
datat din Iaşi, 24 Mart 1565, Alexandru Lapusneanu recomanda pe fiii sai către Puterile 
apusene, daca ar fi ca ei vre-odata, neputand capata Domnia de la Poarta, sa meargă 
pentru ajutor la Curţile din Franţa si Anglia, sau la dogele Veneţiei. De atunci inainte 
legaturile cu Apusul latin ale pretendenţilor, tot mai mulţi, s'au indesit necontenit. La 15 
Iunie 1589 se indreptau din Suceava către Papa stăruinţe pentru Ştefan- Vodă, unul din 
fiii bătrânului Lapusneanu, din partea fostului Mitropolit Anastasie, - care e pomenit, 
cum am văzut, si pana pe la 1582 ca fiind in preajma Domnilor, pe cari-i binecuvinteaza, 
si a unui Grigorie, episcop de Roman, poate supt Ioan-Voda. Amândoi Vlădicii se plâng 
de robia turceasca, de slăbiciunea Domnului, care, fiind din mijlocul dinastiei muntene, e 
calificat de "străin si venetic", de "Turcii, Grecii, Ungurii" - de straja - "si Muntenii", de 
cari e incunjurat. Cu aceasta scrisoare a lor, Ştefan- Vodă, având cu dansul si cativa boieri 
tineri, se duse, prin Veneţia, la Roma, de unde dobândi atâtea recomandaţii cate trebuiau 
ca sa-i incurce toata viata, pe care o bănuim a fi fost scurta. 

La aceasta data, Moldova oficiala fusese apropiata de catolicism prin silintile unui 
străin, care fusese sprijinitorul la Constantinopol si apoi sfetnicul lui Iancu-Voda si pe 
care Petru-Voda ii primise de la inaintasul sau, facandu-1 camaras si căpitan de Lapusna 
si incredintandu-i, ca unui Postelnic, legaturile terii sale cu Creştinătatea vecina. 
Bartolomei Bruţi, un Albanes italianisat, de lege apuseana, care doria apoi pentru dansul 
si fiul sau anume răsplătiri de la Roma, se intelese cu arhiepiscopul catolic de Liov, I. D. 
Solikowski, cu Warszewiecki, rectorul Colegiului iesuit din Lublin, cu cardinalul Hanibal 
de Capua, pe acel timp nunciu pontifical in Polonia, si cu legatul Aldobrandini si incepu 
sa ajute pătrunderea legii apusene in Moldova. 

In imprejurari pe care nu le cunoaştem, după un lung sir de episcopi titulari 
poloni, cari nu vazura niciodată Moldova si de gardieni ai mănăstirii din Bacău, a căror 
serie se incheie la 1572, Ieronim Arsenghi, Grec unit din Chios, care avea mulţi 
compatrioţi printre negustorii din Iaşi, fu ales episcop latin al Moldovei, acordandu-i-se si 
situaţia mai inalta de "vicariu apostolic". I se dădu reşedinţa la Bacău, unde, de multa 
vreme, perise orice urma a vechiului centru catolic. Arsenghi, Bruţi si Petru-Voda - 
omonimul sau muntean ţinuse pe o fata a lui Cherepovici din Ardeal, calvina ori catolica, 
Elena, - trimesera, inainte de Iunie 1587, scrisori către Solikowski, instiintandu-1 ca 
propaganda catolica poate fi deschisa. Fara multa zăbava sosiau in Septembre scrisorile 
de multamire din partea Papei. In primăvara anului 1588 se făcuseră oarecare progrese: 
Iesuiti fuseseră aşezaţi in Iaşi si părţile vecine, cum e Cotnarul, unde li se dădu si din viile 
domneşti, iar Franciscani se aflau răspândiţi in satele de la munte, avandu-si mănăstirea 



in Bacău, - la dregerea căreia lucra Arsenghi, aşezat pana atunci in camarile de lemn de 
langa biserica Sf. Nicolae -, cu venituri in satul vecin Trebes. 

Ce insemna aceasta ocrotire a catolicismului de un biet Domn moldovenesc cu 
multe nevoi si cu putina minte, o arata scrisoarea lui Petru- Vodă, trimeasa la l-iu Ianuar 
1588 Papei: găseşti intr'insa, pe langa multe complimente umilite, si fagaduiala ca, - 
impaciuindu-se Polonia tulburata, unde el insusi râvnise, o clipa, sa fie rege, si, fireşte, 
rege catolic, - va trimete soli la Roma pentru "sărutarea picioarelor"; se vorbeşte mai ales 
de "reformarea Bisericii catolice aici in tara noastră, a Moldovei". 

In satele locuite odinioară de terani buni catolici pătrunsese husitismul veacului al 
XV-lea, apoi Ioan-Voda Despot făcuse "reformatie" in sensul lui, si poate chiar, acum de 
curând, Iancu-Voda luteranul va fi lăsat urme de râvna sa pentru legea creştina "curata". 
Un vestit părinte iesuit, care visita Moldova intre 1582 si 1586, găsi biserica vechilor 
catolici ieşeni plina de steaguri si pietre sculptate cu steme si având drept preot pe cate un 
cleric luteran in călătorie; el nu putu sa ramaie după dorinţa putinilor credincioşi, cari 
făgăduiau sa-i capete de la Domn numirea de episcop, pentru restaurarea catolicismului. 
Când agentul papal intre Slavii de la Răsărit, preotul Alexandru Comuleo sau Komulovic, 
trecu prin tara, el capata de la Petru-Voda porunca de a nu se mai primi predicatori 
luterani supt amenda de o suta de boi pentru fiecare comunitate. 

Aceste masuri vor fi avut succes in oraşe, dar satele trebuiau aduse acum la 
catolicism, urmandu-se lucrarea de recucerire pe care, inca de supt Bogdan fiul 
Lapusneanului, o incepuse, la Huşi si Roman, un preot din Trotus, Mihai Tabuc, puind-o 
supt ocrotirea episcopului de Camenita. Erau sa fie insa lasati in pace, neapărat, acei 
mulţi catolici, din Iaşi si de aiurea, Ragusani, Chioti s.a., cari trecuseră la legea terii. 
Aşezările de la Răsăritul Siretiului capatara preoţi dintre Iesuiti, pe când Franciscanii erau 
sa servească pe cele de către munte. Bisericile dărâmate se făceau din nou in toate aceste 
vechi adăposturi ale catolicismului represintat de Unguri si Germani, in număr de 15.000, 
după socoteala lui Bruţi. 

Bruţi, care cerea si Bernardini, miliţie catolica noua, pentru a duce lupta cu si mai 
multa izbânda, voia pentru sine un titlu ca acela de "procurator si apărător al catolicilor 
impotriva ereticilor", adecă al "ereticilor din Ardeal", spune el in aceiaşi scrisoare, al 
"ereticilor din Ardeal si celor germani", cum se vede in alta scrisoare cu aceiaşi data. Ca 
Petru-Voda pusese scrisorile Papei la frunte, după datina răsăriteană, nu insemna de loc, 
cum credea Solikowski, ca el a declarat astfel pe Prea Sfanţul Părinte ca "adevărata 
căpetenie a Bisericii intregi si moştenitor al Sf. Petru", si astfel bucuria aceluiaşi ca a fost 
câştigat pentru catolicism neamul care a dat pe Stefan-cel-Mare, "puternicul Domn, 
biruitor al Turcilor, al regilor Poloniei si Ungariei", si care se coboară dintr'o "colonie 
italiana", era puţin cam pripita. 

Speranţele de răspândire a catolicismului in părţile noastre erau insa foarte vii, 
intr'o vreme când si Petru Cercel, Domnul muntean fugar, scăpat din temniţa Hustului 
maramurasean, se afla la Roma, facand tot felul de protestări despre sentimentele sale de 
veneraţie pentru "căpetenia creştinătăţii". La 3 Septembre din acelaşi an 1588, 
Warszewiecki insusi, cu doi tovarăşi, Ioan Kunig si Justus Raab, Iesuiti amândoi, se 
infatisa lui Petru-Voda in tabăra de la Tutora, unde acesta se afla de teama ciumei. 
Domnul Moldovei primi cu plăcere o carte cu icoane si se invoi la ridicarea unui 
seminariu catolic, cu cheltuiala părinţilor iesuiti. In chestia religioasa el nu făgădui insa 



mai mult decât ca va goni pe străinul care nu va paraşi eresia si va scoate chiar din 
rândurile strajii sale de Unguri pe eretici, - ceia ce se si făcu supt ochii Trimesului engles 
la Poarta, Hareborne, care tocmai străbătea Moldova. 

Warszewiecki si tovarăşii sai ramaseră in tara. Ei primiră scrisorile de răspuns ale 
lui Petru-Voda către Papa, in care Domnul asigura ca si Vlădicii sai lucrează de fapt 
pentru starpirea eresiei protivnice catolicismului. Bruţi insusi si, cu el, Ieremia Movila, 
fratele Mitropolitului, care avea cele mai mari simpatii pentru Poloni si pentru toate ale 
lor, mersera in solie peste Nistru, ducând si scrisori către nunciu. Ei aduceau cele mai 
bune ştiri despre inaintarea misiunii iesuite si a celei franciscane; Warszewiecki, a cărui 
plecare o ceruseră Franciscanii, alcătui un memoriu in care se arata ca Patriarhul 
constantinopolitan, de care n'ar voi sa mai ştie Mitropolitul Gheorghie, e ca si desfiinţat, 
pentru ca Patriarhul Ieremia pribegeşte prin Rusia Tarului, pe când Sultanul a făcut 
moschee din biserica lui patriarhala si cere 105.000 de galbeni ungureşti de la cine vrea 
aceasta situaţie. S'ar putea câştiga Biserica Moldovei, ingaduindu-se numai ritul grecesc 
si mai departe, si tot asa s'ar dobândi si Tara- Romaneasca al carii Domn are mama 
catolica: supt el, adăugim, inainte ori după misiunea lui Alexandru Komulovic sau 
Comuleo, luteranismul fu scos din Targoviste prin silintile unui misionar cretan. 

Un bun seminariu plătit de Papa ar fi potrivit pentru ca sa aducă foloase asa de 
mari. Era vorba de un Colegiu, de tipărirea unor calendare si de introducerea cu timpul 
chiar a stilului nou, abia primit in Apus. Deocamdată Iesuitii din misiunea polona si alte 
cinci persoane dintre aceia pe cari-i gonise dieta ardeleana, se aşezară la Roman, 
incepand, la rândul lor, opera de convertire; ei nadajduiau sa ispitească aici clientela lor 
şcolara din tara pe care trebuisera a o paraşi. Era sa se inceapa in postul mare al anului 
1589 opera de predicare si convertire, si Bruţi simtia pentru Moldova nevoia unui 
episcop, sufragan al Liovului, in locul lui Arsenghi (Arsengo), dispărut fara sa putem sti 
cum. La 2 Februar 1589, "Ungurii, Saşii, Lesii si cei de alt neam cari sânt de legea Papei" 
in Iaşi, Cotnari, Harlau, Vasluiu, in Roman, Piatra si satele ungureşti erau indemnati cu 
hotărâre sa se intoarca la vechile lor obiceiuri, sa postească si sa-si dea copiii la scoală. 
Solikowski capata, in August, sarcina de a ocroti, controla si indemna Biserica intemeiata 
in Moldova, ca "superintendent general si special" (10 August 1589). 

Moartea lui Sixt al V-lea nu distruse resultatele ce se câştigaseră pana atunci. In 
zadar mai amintia Bruţi noului Papa, la inceputul anului 1591, de Biserica latina a 
Moldovei. Acesta n'o trecuse insa cu vederea, ci numise, in 1590, pe provincialul 
franciscan al Candiei, Bernardo Querini, ca episcop pentru amândouă terile noastre, cu 
titlul de Argeş, inviat pentru dansul. Nu era vorba insa nici acum sa se incerce cucerirea 
Romanilor chiar, din Moldova si Tara-Romaneasca; insusi episcopul instiinta pe Domni 
ca e trimes numai pentru "cei ce trăiesc după ritul latin (alia latina)". Querini zăbovi insa 
mult timp la Roma si in Creta; el nu porni decât in 1597. 

Când Petru-Voda paraşi, in August 1591, Moldova, de frica urgiei turceşti, rostul 
catolicismului la noi se incheiase de fapt, dar numai după ce se inapoiasera Romei 
sufletele de Unguri si Saşi care fuseseră un timp instrainate de dansa. Iar Petru-Voda, 
care ducea cu sine cele doua Psaltiri si Praxiul in româneşte, - tipăriturile lui Coresi -, si 
care, tot odată, vorbia, in surgunul sau, de marele dor ce are de a cerceta Roma si de a 
săruta piciorul Papei - numai sa se vadă scăpat din Tirolul bănuielilor si prigonirilor, in 
Italia libera! -, isi ţinea langa el pe Mitropolitul Gheorghie, pe preotul Teodosie 



Barbovschi, pe un alt preot grec, si n'avea de gând sa se facă, acum la sfârşitul vieţii, 
catolic. Trupul lui a fost ingropat de aceia, - in 1594 -, nu in biserica insasi a 
Franciscanilor din Bozen (Bolzano), ci, ca si al Doamnei sale, Rusoaica Irina, afara, langa 
zid. Numai fiul lui Petru, Ştefan, botezat ortodox, probabil de Mitropolitul Movila, fu 
adus la legea Apusului, in Colegiul Iesuitilor din Innsbruck si s'a invrednicit, murind pe 
pragul tinereţii, de o inmormantare in biserica parohiala din acel oraş. Dar el era acum un 
străin, a cărui credinţa si ale căreia fapte nu mai priviau Moldova. 

Querini declara formal la 1599, când se afla la Roma, asteptandu-si intarirea, ca 
Mitropolitul Gheorghie Movila, om lipsit, de alminterea, de o mai inalta cultura 
bisericeasca sau profana, - in Tirol Nemţii isi băteau joc de dansul, facandu-1 "bivol" -, nu 
recunoştea de fapt pe niciun Patriarh, asa incat cu vorbe bune, din partea Papei insusi, si 
cu indemnuri pe langa fratele sau Ieremia, ajuns Domn in August 1593, cu ajutorul si 
supt ocrotirea statornica a Polonilor, ar putea fi câştigat pentru ascultarea de Scaunul 
roman. 



